Slim meisiekind sit ateïs op sy plek
Wo, 07 November 2018 04:57
'n Ateïs sit langs 'n meisie op 'n vliegtuig. Hy draai na haar en vra: "Wil jy gesels? Die vlug sal vinniger verbygaan as jy gesprekke met jou mede-passasiers aanknoop."
Die klein dogtertjie, wat pas haar boek begin lees het, antwoord die vreemdeling: "Waaroor wil jy praat?"
"O, ek weet nie," sê die ateïs. "Ons kan praat oor hoekom daar nie 'n God is nie, of geen Hemel of Hel nie, of geen lewe na die dood nie", terwyl hy vriendelik vir haar glimlag.
"Goed," sê sy. "Dit kan interessante onderwerpe wees, maar laat my eers toe om vir jou 'n vraag te vra. 'n Perd, 'n koei en 'n takbok eet almal dieselfde gras. Tog poef 'n takbok klein balletjies (pellets), terwyl 'n koei 'n plat koek (patty) bou, maar 'n perd klompe (kluite) uitskei. Hoekom dink jy is dit?"
Die ateïs, sigbaar verras deur die dogtertjie se intelligensie, dink daaroor en sê: "Mmm, ek het geen idee nie!"
Die dogtertjie antwoord: "Voel jy regtig gekwalifiseer om jou oor God, Hemel en Hel, of lewe na dood uit te spreek? Jy kan dan nie eers oor str*nt praat nie."
Sy vat toe haar boek om verder te lees.
Geloof & kerksake | 2 kommentare
As ek moeg word vir die lewe in die stad...; Ma, 05 November 2018 06:47
Daar is niks lekkerder as om die natuur vanaf 'n voetslaanpad te besigtig nie. Maak jou keel skoon en sing hardop...
Musiek: "Lippe Detmold, eine wunderschöne Stadt", volksliedjie;
Verwerk: CHRIS LAMPRECHT
Musiek & liriek | 0 kommentare
Solank jy net Leeuloop; Sa, 03 November 2018 14:57
Robbie Wessels se Leeuloop het nou al volksbesit geword. Sy rukkerige dansiepassies, gewoonlik in 'n spandex-nommertjie wat 'n paar groottes te klein is, het die hele land aan die gons gehad. Die liedjie vertel die verhaal van 'n besoek aan 'n kroeg in Parys in die Vrystaat. Tydens die besoek word daar (vermoedelik na 'n paar drankies) pronkerig soos 'n leeu geloop en gebrul. Hierdie snit is op Wessels se tweede album, Halley se Komeet, beskikbaar en is in 2006 as Huisgenoot se Liedjie van die Jaar aangewys. In 2007 is dit in die rolprent Poena is Koning gebruik. Vodacom het dit ook vir 'n reklameveldtog ingespan en die advertensie is gereeld tydens rugbywedstryde op TV uitgesaai. 'n Variasie van die lied is as temalied vir die 2013-rolprent 100 meter Leeuloop gebruik.
Tennisballe, krieketballe, snoekerballe as jy wil.
Daar is 'n lelike ding wat kopwys, in Parys.
Iets heeltemal anders as 'n bike race of 'n kopluis of by bachelor parties muis wys.
Op 'n barstoel by 'n braai, sit 'n ou en eet sy slaai.
Asseblief my lief se ja!
Kan ek Leeuloop?
Die ouens het mooi gevra.
Nou as jy weet wat die Leeuloop is, en jy weet waar die leeu moet rus.
Maak jou broek en jou belt los geleidelik, die Leeuloop is baie verleidelik.
En ek gaan hom nou stap vir stap verduidelik.
Knyp, twee balle vas tussen jou bene.
Met jou hande en jou knieë op die stene, trek af jou broek en brul.
As jy wil.
Solank jy net Leeuloop.
My boetie Brollocks wou die Leeuloop uitraai, by 'n spitbraai.
Ek staan eenkant en ek kou aan 'n garage pie.
Toe ek omdraai, staan die SABC daar en wil dit uitsaai.
Nou hy't geweet wat die Leeuloop is, en hy't geweet die leeu moet rus.
Hy maak sy broek en sy belt los geleidelik.
Hy weet die Leeuloop is baie verleidelik.
Op SABC 2 het hy hom stap vir stap verduidelik.
Hy knyp twee balle vas tussen sy bene.
Met sy hande en jou knieë op die stene, hy trek af sy broek en brul.
Want hy wil.
Hy weet hy moet Leeuloop.
DNS-bewyse Lei Tot Arrestasie Van Eritreër Vir Seksuele Misdade Teen Vroue, Diere
Do, 01 November 2018 11:35
'n Eritrese migrant is Vrydag in die Duitse stad Freiburg in hegtenis geneem in verband met die seksuele aanranding van vroue en diere.
Grootste Bedreiging In Die VSA Is Wit Mans - CNN
Wo, 31 Oktober 2018 10:22
CNN-omroeper Don Lemon verklaar Maandag dat die grootste terrorismebedreiging in die VSA wit mans is en skimp dat 'n reisverbod op wit mans, soortgelyk aan Donald Trump se reisverbod op terroriste, ingestel moet word.
Jonk, Wit, En Onwelkom in Suid-Afrika
Di, 30 Oktober 2018 13:54
Werklose wit jeug in Suid-Afrika word deur die swart regering verhoed om aan 'n nuwe arbeidsprogram deel te neem.
Nuus | 2 kommentare
In Brasilië Word Konserwatiewe Bolsonaro Tot President Verkies
Ma, 29 Oktober 2018 13:01
Brasiliane verkies Sondag Jair Bolsonaro van die konserwatiewe Sosiaal-Liberale Party tot president.
https://telegraaf.co.za/berig/lees?id=06e14b54-637d-450c-63a c-e92636 89d0f5
Nuus | 4 kommentare
"Die Sterre" deur C.M. Van den Heever
Ma, 29 Oktober 2018 06:30
Die heel aand lank het ons gepraat,
gedelf in donker wysheidsmyn,
en telkens het die skoon gelaat
van waarheid verderweg geskyn.
Die heel aand lank het sku die hart
gehuiwer oor 'n diepe see
en dof gevra: waarom dan smart
om in dié koninkryk te tree?
En om ons het daar fyn geswewe
die yle rook en diep geskyn,
soos 'n gepuurde, reine lewe:
die sagte straling van die wyn.
En toe ons buite kom, bevry
opeens die hart hom van sy leed
en sien die sterre; skugter-bly
om in hul gang sy gang te weet.
Prosa & poësie | 0 kommentare
Die Valies en die mosselwyser
'n Suidwes Visvangstorie; Sa, 27 Oktober 2018 09:30
Pa het nie sommer kwaad geword nie. Nou meen ek soos om te gat loop en 'n anner man se lyn afsny, oorlat hy oor pa se lyn gegooi het en nou wil reken die vis wat uitgekom het is syne. En pa was nie groot nie, ôk nie 'n fieta nie, ma reken net fietas baklei, maar daai dag het hy kans gesien vir 'n groot kalant. Gelukkig kon ons die lyne losgemaak kry en kon pa darem bewys dis sy vis daai.
Dit was weer een van daardie dae, die kabeljou het geloop. Maar dit was 'n annerster loop daai dag. Ons het noord gegaan tot annerkant myl 92. En ons was gereed om enige tipe vis te vang. Daar was tjokka, witmossel, pilchards, lagoonwurms wat pa by 'n maat gekry het, selfs 'n klomp swartmossels en dit ôk maar net oorlat pa die vorige dag 'n galjoen met een gevang het. Heel alleen staan ons daar, geen ander hengelaars in sig nie. Die see is mooi skoon en rustig, virgin water noem ma dit. En soos dit enige hengelaar groep betaam begin elkeen van ons met 'n anner aas aan die hoek. Ek deps die witmossel, Morris vat tjokka, Rens pilchards, Ma lagoonwurms, en Pa... natuurlik 'n swartmossel. En ek kry sommer vinnig byt en vang hom, 'n mooi groot kaaljou. Toe ek die tweede een vang en niemand anners kry eers byt nie, word daar ingekatrol en almal probeer witmossel, en dit werk, want toe vang almal een, en daarna weer. Dis 'n blessitse kieskeurige klomp visse die sê ma en ons vang fluks. Maar gou raak die witmossel op. Gelukkig was die uwe 'n kampioen met mossels grawe, wens eintlik eerder dat hy 'n kampioen met die meisies kon wees soos boet Jan, en ek gaat grawe nog uit.
Nou, om 'n mossel te grawe is daar 'n paar maniere wat jy kan gebruik. Jy kan so op die laagwater merk met jou hak trap en as hy daar is maak hy 'n gaatjie of hy piepie sommer ôk somtyds. Dan grawe jy maar net so bietjie en jy het hom. As dit hoogwater is moet jy maar staan en jive tot jy hom hier onner jou voete voel en dan so uithaal. My manier was egter die heel maklikste. Die bakkies ry mos nou gewoonlik daar by die laagwatermerk oorlat die sand lekker hard is daar. So al wat ek doen is loop en hou mooi dop waar het die mossels gaatjies gemaak langs die spore en dan haal ek hom so uit, sonner sukkel.
En dis nou eintlik daar waar pa se kwaad begin het daai dag, want wyl ons vang toe kom die klomp Valies daar aan met hulle grênde 4x4. Sommer so op die strand langs en hulle sien die kabeljou loop, en hulle stop net daar langs ons. En hulle is raserig en gooi in. Nie lyne nie... Coke en Klippies. Sulke goed maak vir pa onrustig maar darem nog nie kwaad nie. Maar toe hulle beginte lyne ingooi en die een Valie sy lyn oor pa s'n gat staat gooi en toe boonop reken maar dis sy vis toe die lyne gekoek uitkom, toe is pa kwaad, wil sommer lyne afsny. Ma verduidelik toe maar mooi aan die man dat dit tog nie sy vis kan wees nie, want die hoek het nog 'n stuk van die mossel aan, en die vis byt vandag net aan mossel. Hy verduidelik terug op 'n minder mooi manier dat dit mos nou sommer 'n str*nt storie is, en daar moes toe maar gewag word totdat die lyne losgekoek is. Pa straal toe sommer toe die lyn aan die hoek - in die vis se bek - aan sy visstok behoort. Str*nt storie se gat hoor ek ma vermakerig sê en wonner of hierie dag sonner voorval gat verloop.
Blyk toe dat die Valies nie 'n enkele witmossel besit nie, net pilchards. Hulle probeer elke denkbare manier, maar die kaaljou byt net aan die mossel. Elke af en toe moet ek laat los waar ek sit en vis skoonmaak om eers weer te gat mossels uithaal. Nou is dit natuurlik baie makliker want die Valies se spore lê net reg. En die gaatjies blom sommer. So loop ek en haal hulle uit. So uit die kant van my oog sien ek die valies beginte dophou wat ek doen, want hulle het tot nou toe nog g'n enkele vis gevang nie en pa-hulle trek hulle een na die ander uit. En ek was reg vir hulle. Toe hulle kom vra hoe weet ek waar om te grawe, verduidelik ek dat mens net jou se twee hande so saam moet slaan, amper soos wanner jy wil gebed opsê. Dan sit jy jou se twee wysvingers vorentoe, lat jou hanne nou amper soos 'n rollie lyk. En dan loop jy maar net, as die mossel daar is sal jou wysvingers onnertoe beur, net soos dit gebeur met die waterwyser stokke. En ek demonstreer vir hulle. Ek loop so met die hanne en waar ek sien 'n gaatjie blom, lat gat ek die hanne en siedaar daar haal ek 'n mossel uit. Ek sê hulle natuurlik niks van die gaatjie nie. Hulle beginte toe hanne saamslaan en loop, lyk kompleet asof hulle mekaar hênsop, maar die hanne wil nie onnertoe beur nie, net myne doen.
En ek dink pa het sommer die kwaadgeit gevergeet, want hy en ma het so lekker gelag vir die valies wat so al op die spore rondloop en mekaar hênsop.
Wat dit was wat die Valies lat oppak het weet ek nie, ma-hulle wat so lekker gelag het, of die vis wat nie aan hulle pilchards wou byt nie of dalk het hulle besef dat 'n jong laaitie hulle nou lekker vir die fool gehou het.
Die storie het by Jakkalsputz se storte die rondte gedoen van 'n jong outjie wat wragtag kon mossels uitwys soos anner mense waterwys.
Stroom Afrikaanse TV-programme
Vr, 26 Oktober 2018 06:43
Baie mense stroom deesdae TV-sepies en rolprente oor die internet vanaf 'n inhoudverskaffer soos NetFlix, Hulu en Amazon Prime. Ongelukkig bied nie een van hierdie maatskappye Afrikaanse programme nie. Mens wil tog so af en toe iets in jou eie taal ook kyk. Dit behoefte daarna is selfs groter in die buiteland, waar talle Afrikaners nie toegang tot DStv en die SAUK se gebrekkige Afrikaanse programme (soos 7de Laan) het nie. So, wat is die oplossing?
ShowMax het 'n aansienlike hoeveelheid internasionale en plaaslike inhoud, insluitend talle Afrikaanse programme wat op hulle platform beskikbaar is. 'n Lys van hul Afrikaanse programme is beskikbaar by https://www.showmax.com/eng/browse?audio_language=afr
Springbokkie is 'n webtuiste wat al die Afrikaanse flieks, reekse en ander video's wat op YouTube is, op een maklike plek vir maklike toegang beskikbaar maak. Hulle webtuiste is http://www.springbokkie.co.za/.
RoepTV is 'n Afrikaanse Christelike aanlyn of digitale TV-kanaal. Besoek hulle by https://roeptv.com/
Laat asb weet as jy van enige ander weet.
Re: Nasionale Staat van Inperking
"Maria" deur Elisabeth Eybers ('n Kersfeesgedig)
Bladsye (1790): [ « ‹ 1 2 3 4 5 6 7 8 9 10 11 12 13 14 15 16 › »]
Tyd nou: Do Apr 09 20:25:11 UTC 2020